text: ऐसी खबरें हैं कि एप्पल ने क्लाउड-आधारित इंस्टैंट मैसेजिंग ऐप ‘टेलीग्राम’ के अपडेट को आईओएस पर मंजूरी दे दी है। इससे पहले ‘टेलीग्राम’ के मुख्य कार्यकारी अधिकारी रूसी इंटरनेट उद्यमी पावेल डुरोव ने एक सार्वजनिक ‘टेलीग्राम’ संदेश में शिकायत की थी कि आईफोन-निर्माता ऐप के अपडेट को ब्लॉक कर रही है। डुरोव ने लिखा, “एप्पल ‘टेलीग्राम’ को अपने आईओएस ऐप को दुनिया भर में अपडेट करने से रोक रही है। ऐसा तब से हो रहा है, जब से रूसी अधिकारियों ने एप्पल को ‘टेलीग्राम’ को ऐप स्टोर से हटाने का आदेश दिया है।”